wannaphong/clean_thaiwikipedia huggingface dataset:
# นกช้อนหอยขาว
นกช้อนหอยขาว หรือ นกกุลาขาว  เป็นนกน้ำขนาดใหญ่ อยู่ในวงศ์นกช้อนหอยและนกปากช้อน (Threskiornithidae) 

นกช้อนหอยขาว กระจายพันธุ์อยู่แถบตอนใต้ของทวีปเอเชีย ตั้งแต่ปากีสถาน, อินเดีย, เนปาล, ศรีลังกา, บังกลาเทศ, ตอนใต้และตะวันออกของจีน เรื่อยมาจนถึงเอเชียอาคเนย์ เช่น พม่า, ไทย, ลาว, กัมพูชา, เวียดนาม, มาเลเซีย, เกาะสุมาตรา และเกาะชวา นอกจากนี้แล้วยังมีจำนวนประชากรบางส่วนบินย้ายถิ่นไปไกลถึงเกาะไต้หวันและฟิลิปปินส์ โดยนกช้อนหอยขาวจัดว่ามีเพียงชนิดเดียว ไม่มีชนิดย่อย

เป็นนกที่มีขนาดใหญ่ มีปากสีดำเรียวยาว ปลายปากโค้งลงมาก ซึ่งเป็นลักษณะเด่นของนกช้อนหอย หัวและคอช่วงบนเป็นหนังเกลี้ยง ๆ สีดำ ลำตัวและปีกมีขนสีขาวปกคลุมทั่ว นอกจากด้านใต้ปีกบริเวณใกล้กับขอบปีกมีเพียงหนังเปลือยเปล่าสีแดงซึ่งเห็นได้ชัดเจนเมื่อนกบิน ขายาวสีดำ ทั้งตัวผู้และตัวเมียมีลักษณะเหมือนกัน
thumb|left|150px|นกช้อนหอยขาวที่พบในศูนย์วิจัยข้าวปทุมธานี
อาศัยอยู่ตามพื้นที่ชุ่มน้ำในที่ราบ เช่น ริมแม่น้ำ, ทะเลสาบ, หนองบึง, ที่ลุ่มน้ำท่วมขัง รวมถึงทุ่งนา หรือทุ่งหญ้าที่น้ำท่วมขัง มักพบหากินเป็นฝูงใหญ่ มีพฤติกรรมเดินลุยน้ำหรือย่ำไปบนพื้นโคลนไปช้า ๆ พร้อมใช้ปากยาวโค้งแหย่ลงไปในน้ำ หรือชอนไชในโคลนเพื่อจับเหยื่อ เมื่อพบแล้วจะรีบใช้ปากงับและกลืนกิน และใช้วิธีจิกกินเหยื่อตามผิวน้ำด้วย อาหารส่วนใหญ่ได้แก่ ปลา, กบ, งู, ปู, กุ้ง, หอย และสัตว์เลื้อยคลานเล็ก ๆ นอกจากนี้แล้วยังไล่งับแมลงตามกอหญ้าหรือชายน้ำด้วย

ฤดูผสมพันธุ์ขอวนกช้อนหอยขาวเริ่มในราวเดือนมิถุนายน-กันยายน ช่วงนี้นกจะมีขนงอกสีเทาออกมาจากปีกคลุมบนหลังและตะโพก ทางหลังคอและอกก็มีขนงอกยาวออกมาด้วยเช่นกัน จะเลือกทำรังเป็นกลุ่มบนยอดไม้สูงของต้นไม้ใหญ่ใกล้แหล่งน้ำ บางครั้งอาจพบทำรังปะปนกับนกน้ำชนิดอื่น ๆ เช่น นกกระสา, นกกระยาง และนกกาน้ำ ทั้งตัวผู้และตัวเมียช่วยกันทำรัง โดยใช้กิ่งไม้มาวางซ้อนกันเป็นรังขนาดใหญ่ เส้นผ่าศูนย์กลางประมาณ 45-50 เซนติเมตร แล้วรองพื้นด้วยกก, ใบไม้หรือหญ้า หลังจากนั้นจึงวางไข่ครั้งละ 2-4 ฟอง ใช้เวลากกไข่นาน 23-24 วัน ลูกนกแรกเกิดมีขนอุยสีดำบนหัวและลำตัวสีขาว ใช้เวลาอยู่ในรังนาน 40 วัน จึงบินออกหากิน
thumb|left|150px|ขณะบิน
นกช้อนหอยขาว เคยเป็นนกประจำถิ่นที่อาศัยหากินและแพร่ขยายพันธุ์บริเวณที่ราบลุ่มภาคกลางตอนล่างในประเทศไทย เช่น จังหวัดปทุมธานี, นครปฐม และสมุทรสาคร แต่ปัจจุบันเป็นนกที่ย้ายถิ่นเข้ามาหากินเป็นบางช่วงของฤดูกาลเท่านั้น เพราะไม่มีรายงานว่าทำรังขยายพันธุ์ในประเทศไทยนานกว่า 50 ปีแล้ว คงมีจำนวนประชากรนกบางส่วนเท่านั้นที่บินอพยพมาจากอินเดียและพม่าเข้ามาอยู่อาศัยนอกฤดูผสมพันธุ์ โดยมีรายงานพบทางภาคกลาง, ภาคอีสานตอนล่าง และภาคใต้ โดยจะพบได้ที่หน่วยอนุรักษ์นกท่าเสด็จ จังหวัดสุพรรณบุรี เป็นที่ ๆ นกจะอพยพบินเข้ามาประจำในช่วงฤดูหนาว เช่นเดียวกับ เขตห้ามล่าสัตว์ป่าทะเลน้อย จังหวัดพัทลุง

แม้นกช้อนหอยขาวจะบินอพยพเข้ามาในประเทศไทยทุกปีเป็นประจำ แต่จำนวนประชากรด็น้อยมากพบจัดได้ว่าเป็นนกหายากและใกล้สูญพันธุ์ในประเทศไทย และจัดเป็นสัตว์ป่าคุ้มครองประเภทที่ 2 ตามพระราชบัญญัติสงวนและคุ้มครองสัตว์ป่า พุทธศักราช 2546บัญชีรายชื่อสัตว์ป่าคุ้มครอง 2546 จากเว็บไซต์มูลนิธิสืบ นาคะเสถียร หน้า 4-5, นกช้อนหอยขาว. คอลัมน์ "ประเทศไทย สัตว์ใกล้สูญพันธุ์" โดย รุ่งโรจน์ จุกมงคล. นิตยสารสารคดี ฉบับที่ 172: มิถุนายน 2542
# การตัดขาดจากศาสนา
การตัดขาดจากศาสนาราชบัณฑิตยสถาน, พจนานุกรมศัพท์ศาสนาสากล ฉบับราชบัณฑิตยสถาน, พิมพ์ครั้งที่ 3, กรุงเททพฯ :  ราชบัณฑิตยสถาน, 2552, หน้า 204  คือการตำหนิโทษทางศาสนา เพื่อขับไล่บุคคลหนึ่งให้พ้นจากการเป็นสมาชิกของศาสนจักร คำว่า excommunication หมายถึง การไม่ร่วมสมานฉันท์ (communion)

 ศาสนาพุทธ 

ในคณะสงฆ์มีสังฆกรรมหนึ่งเรียกว่า "ปัพพาชนียกรรม" ซึ่งทำขึ้นเพื่อประกาศขับภิกษุรูปใดรูปหนึ่งออกจากคณะสงฆ์หรืออกจากวัด สาเหตุมาจากการที่ภิกษุรูปนั้นประพฤติตนไม่เหมาะสมอย่างร้ายแรง เช่น ก่อการทะเลาะวิวาทบาดหมาง มีอาบัติมาก มีมรรยาทไม่สมควร คลุกคลีกับคฤหัสถ์ เป็นผู้วิบัติทางศีลอาจาระ และทิฐิ กล่าวติเตียนพระพุทธเจ้า พระธรรม พระสงฆ์ เล่นคะนอง ประพฤติอนาจาร ลบล้างพระบัญญัติ ประกอบมิจฉาชีพพระธรรมกิตติวงศ์ (ทองดี สุรเตโช), พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548

 ศาสนาคริสต์ 
คริสต์ศาสนิกชนเชื่อว่า "นอกคริสตจักรไม่มีความรอด" ดังนั้นการถูกตัดขาดจากคริสตจักรจึงเท่ากับต้องตกนรกภายหลังเสียชีวิต คริสตจักรโรมันคาทอลิกจึงใช้มาตรการนี้ควบคุมรัฐและประชาชนให้เคารพเชื่อฟังสันตะสำนัก พิธีราชาภิเษกพระมหากษัตริย์ต้องได้รับการรับรองจากพระสันตะปาปา เมื่อพระมหากษัตริย์พระองค์ใดขัดแย้งกับพระสันตะปาปาและถูกตัดขาดจากคริสตจักร ขุนนางและประชาชนอาจใช้เป็นข้ออ้างก่อกบฏได้ ดังกรณีของจักรพรรดิไฮน์ริชที่ 4 แห่งจักรวรรดิโรมันอันศักดิ์สิทธิ์ ถูกสมเด็จพระสันตะปาปาเกรกอรีที่ 7 ตัดขาดจากคริสตจักร พระองค์จึงต้องรีบไปเข้าเฝ้าพระสันตะปาปาเพื่อขอประทานอภัยโทษ
# เด็ดดวง ป.พงษ์สว่าง
เด็ดดวง ป. พงษ์สว่าง อดีตนักมวยไทยและมวยสากลชาวไทย มีสถิติการชกมวยสากลทั้งหมด 4 ครั้ง ชนะ 4 (น็อค 2)  
 ประวัติ 
เด็ดดวงเป็นนักมวยไทยชื่อดังคนหนึ่ง ในช่วงปี พ.ศ. 2520 - 2530 ในสังกัดของ "จ่าตุ๊" ทรงพล พงษ์สว่าง เป็นพี่ชายคนโตของ ดอกไม้ป่า ป.พงษ์สว่าง และตุ๊กตาทอง ป.พงษ์สว่าง ซึ่งเป็นนักมวยไทยชื่อดังร่วมสมัยเดียวกัน ได้ฉายาว่า "บอนไซมหาภัย" เนื่องจากมีรูปร่างเล็กแต่แข็งแกร่งกำยำล่ำสัน ถือเป็นนักมวยค่าตัวหลักแสนอีกคนหนึ่ง

เคยขึ้นชกมวยสากลอยู่ 4 ครั้ง ชนะ 4 (น็อค 2) ในช่วงปลายของการชกมวย โดยขึ้นชกครั้งแรกเมื่อ 31 ธันวาคม พ.ศ. 2537 ชนะคะแนน พรีโม อีราซัน จากนั้นมาชนะน็อค โจเอล จูนิโอ ยก 2 เมื่อ 29 เมษายน พ.ศ. 2538 ชนะคะแนน โจวี่ ชาน เมื่อ 8 กรกฎาคม พ.ศ. 2538 และขึ้นชกครั้งสุดท้ายเมื่อ 29 กันยายน พ.ศ. 2539 ชนะคะแนน โฮเวน ฮอนด้า จากนั้นก็แขวนนวมไป ไม่ได้ขึ้นชกมวยสากลอีก

หลังแขวนนวมแล้ว เด็ดดวงได้เดินทางไปมาเก๊า เพื่อรับจ้างเป็นบอดี้การ์ดคืนหนึ่งใน"มาเก๊า"กับ โลก เหล้า และน้ำมิตร(จบ) / ปิ่น บุตรี จากผู้จัดการออนไลน์
# เอชทีซี วัน ซีรีส์
เอชทีซี วัน  เป็นตระกูล หรือซีรีส์ของสมาร์ตโฟน ที่ใช้ระบบปฏิบัติการแอนดรอยด์ ผลิตโดนเอชทีซี

 ปี พ.ศ. 2555 
รุ่นของวัน ซีรีส์ ถูกออกแบบให้เป็นจอสัมผัส, เป็นสมาร์ตโฟนรูปแบบแท่ง และใช้ระบบปฏิบัติการแอนดรอยด์ (4.0 "ไอศกรีมแซนด์วิช" หรือสูงกว่า) โดยมาพร้อมกับส่วนต่อประสานกราฟิกกับผู้ใช้ เอชทีซี เซนส์ และอีควอไลเซอร์เสียง บีตส์ ออดีโอ

ในขณะที่การวางขายครั้งแรกไม่ได้รับความสนใจ และทำยอดขายได้อย่างน่าผิดหวัง แต่เอชทีซีก็ได้รับส่วนแบ่งทางการตลาดจาก ซัมซุง และแอปเปิล ได้พอสมควร ซึ่งต้องแข่งขันกับซัมซุง กาแลคซีเอส 3 และไอโฟน 4เอส สุดท้าย อุปกรณ์เอชทีซีก็ได้ถูกมองว่า ใช้วัสดุที่มีคุณภาพดีกว่าพลาสติกของซัมซุง

โดยรุ่นที่ถูกวางขายในปี พ.ศ. 2555 กับราคาที่แตกต่างกัน และคุณสมบัติที่แตกต่างกัน ดังนี้ :

 เอชทีซี วันวี
 เอชทีซี วันเอสวี
 เอชทีซี วันวีเอ็กซ์
 เอชทีซี วันเอส
 เอชทีซี วันเอ็กซ์
 เอชทีซี วันเอ็กซ์แอล
 เอชทีซี วันเอ็กซ์+
 เอชทีซี อีโว 4จี
 เอชทีซี บัตเตอร์ฟลาย (ดรอยด์ดีเอ็นเอ, เอชทีซี เจ)

 ปี พ.ศ. 2556 
มีเพียงรุ่นเดียวที่ถูกเปิดตัว และวางขายในปีนี้ โดยถูกยืนยันในช่วงเดือนกุมภาพันธ์
 เอชทีซี วัน
# บีตส์ อิเล็กทรอนิกส์
บีตส์ อิเล็กทรอนิกส์  เป็นบริษัทผลิตอุปกรณ์ด้านเสียง และอุปกรณ์เสริมต่าง ๆ มีสำนักงานใหญ่ตั้งอยู่ที่ซานตาโมนิกา รัฐแคลิฟอร์เนีย สหรัฐอเมริกา ก่อตั้งโดย อังเดร "ดร. เดร" ยัง และค่ายเพลงอินเตอร์สโกปเกฟเฟน เอแอนด์เอ็ม ซึงผลิตอุปกรณ์ภายใต้ชื่อ บีตส์ บาย ดร.เดร (Beats by Dr. Dre)

ปัจจุบัน บีตส์ อิเล็กทรอนิกส์ ได้ขายกิจการให้กับ แอปเปิล ไปด้วยมูลค่าสามพันล้านดอลลาร์สหรัฐอเมริกา ซึ่งที่ประชุมผู้ถือหุ้นของทั้งสองบริษัทได้อนุมัติการซื้อขายกิจการอย่างเป็นทางการในเดือนสิงหาคม พ.ศ. 2557 และโอนย้ายพนักงานเข้าเป็นพนักงานของแอปเปิลเต็มตัวตั้งแต่ช่วงปลายปี พ.ศ. 2557 เป็นต้นมา โดย ดร. เดร และ จิมมี ไอโอวีน ได้เข้าเป็นผู้บริหารระดับสูงคนหนึ่งของแอปเปิลด้วยเช่นกัน
# ฟีฟ่า 14
ฟีฟ่า 14  หรือที่เรียกว่า ฟีฟ่าซ็อกเกอร์ 14  ในทวีปอเมริกาเหนือ เป็นวิดีโอเกมซีรีส์ฟีฟ่าของอิเล็คโทรนิค อาร์ตสภาคใหม่ที่กำลังเตรียมการเปิดตัว ซึ่งได้รับการพัฒนาโดยอีเอแคนาดา เกมนี้คาดว่าจะได้รับการเปิดตัวในระบบเพลย์สเตชัน 3 และเอ็กซ์บ็อกซ์ 360 ในวันที่ 24 กันยายน ค.ศ. 2013 ในทวีปอเมริกาเหนือ และในวันที่ 27 กันยายน 2013 สำหรับภูมิภาคอื่น ๆ

ฟีฟ่า 14 จะมีการเปิดตัวในระบบคอนโซลรุ่นถัดไปอย่างเพลย์สเตชัน 4 และเอกซ์บอกซ์ วัน ตลอดจนเพลย์สเตชัน 2, เพลย์สเตชันพอร์เทเบิล, เพลย์สเตชันวิต้า, วี, นินเทนโด 3ดีเอส, ไมโครซอฟท์ วินโดวส์, แอนดรอยด์ และไอโอเอส แต่จะไม่สามารถใช้ได้ในระบบวียู เลียวเนล เมสซี จะกลับมาปรากฏบนปกเกมเช่นดียวกับ ฟีฟ่า 13 โดยจะเป็นดาราบนปกหลักในทุกโซนภูมิภาค ส่วนดาราที่ปรากฏบนปกประจำภูมิภาคแบบเจาะจงคาดว่าจะได้รับการประกาศให้ไปสมทบกับเขา เกมนี้จะเป็นรายการสุดท้ายที่ได้รับการเปิดตัวในระบบเพลย์สเตชัน 2 ในโลกตะวันตก

 โหมดอาชีพ 
โหมดอาชีพได้รับการปรับปรุงใหม่อีกครั้ง สิ่งเพิ่มขึ้นรวมถึงโกลบอลสเคาติงเน็ตเวิร์กผ่านหลายประเทศ ซึ่งช่วยให้คุณที่จะจ้างแมวมองเพื่อค้นหาความสามารถพิเศษจากสโมสรต่าง ๆ ทั่วโลกตลอดฤดูกาลที่ยาวนาน ศูนย์กลางโหมดอาชีพยังได้รับการออกแบบใหม่สำหรับการนำทางได้ง่ายขึ้น, การหยุดชะงักน้อยลงและการรายงานจากแมวมองแบบสด ท่ามกลางคุณลักษณะพิเศษอื่นอีกหลายประการ

 อัลติเมททีม 
โหมดเกมฟีฟ่าอัลติเมททีมได้รับการยืนยันที่จะกลับมาในฟีฟ่า 14 ทุกระบบ กับการดาวน์โหลดข้อมูลพิเศษสำหรับระบบเอกซ์บอกซ์ วัน

 อิกไนท์เอนจิน 
เอนจินใหม่ที่เรียกว่าอิกไนท์เอนจินจะมาเป็นอุปกรณ์ใหม่สำหรับการติดตั้งฟีฟ่า 14 เอนจินนี้โดดเด่นในการเปลี่ยนแปลงทั้งในด้านกราฟิกรวมถึงรูปแบบการเล่น เช่น การปรับปรุงฝูงชน, การเคลื่อนไหวที่สมจริงจากผู้เล่น และอื่น ๆ อีกมาก ซึ่งจะสามารถใช้ได้ในคอนโซลรุ่นถัดไปในระบบเอกซ์บอกซ์ วัน และเพลย์สเตชัน 4

 ซาวด์แทร็ค
# ดับเบิลยูดับเบิลยูเอฟ ดิสทิวส์เดย์อินเท็กซัส
ดิสทิวส์เดย์อินเท็กซัส  เป็นรายการมวยปล้ำอาชีพศึกใหญ่ หรือ เพย์-เพอร์-วิว ของเวิลด์เรสต์ลิงเฟดดิเรชั่นในปี 1991 จัดในวันที่ 3 กันยายน ค.ศ. 1991 สถานที่จัดคือ Freeman Coliseum ,แซนแอนโทนีโอ, รัฐเท็กซัส

ผลการปล้ำ/แมทช์การปล้ำ
No.แมทช์การปล้ำกำหนดการปล้ำเวลาDarkThe Harris Brothers (Don และRon) ชนะ Brian Donahue และBrian Costelloแมทช์การปล้ำแทกทีมไม่ปรากฏDarkSir Charles ชนะ Dale Wolfeแมทช์การปล้ำเดี่ยวไม่ปรากฏDarkChris Walker ชนะ Brian Leeแมทช์การปล้ำเดี่ยวไม่ปรากฏDarkChris Chavis ชนะ JW Stormแมทช์การปล้ำเดี่ยวไม่ปรากฏDarkRic Flair ชนะ Roddy Piperแมทช์การปล้ำเดี่ยวไม่ปรากฏ1Bret Hart (c) ชนะ Skinnerแมทช์การปล้ำเดี่ยว เพื่อชิงแชมป์WWF Intercontinental Championship13:462Randy Savage ชนะ Jake Robertsแมทช์การปล้ำเดี่ยว06:253Davey Boy Smith ชนะ The Warlord (พร้อมด้วย Harvey Wippleman)แมทช์การปล้ำเดี่ยว12:454Ted DiBiase และThe Repo Man (พร้อมด้วย Sensational Sherri) ชนะ El Matador และVirgilแมทช์การปล้ำแทกทีม11:285Hulk Hogan ชนะ The Undertaker (c) (พร้อมด้วย Paul Bearer)แมทช์การปล้ำเดี่ยว เพื่อชิงแชมป์WWF Championship13:09
 
อ้างอิง

แหล่งข้อมูลอื่น
# ดับเบิลยูดับเบิลยูเอฟ เดอะเรสต์ลิงคลาสสิก
เดอะเรสต์ลิงคลาสสิก  เป็นรายการมวยปล้ำอาชีพศึกใหญ่ หรือ เพย์-เพอร์-วิว ของเวิลด์เรสต์ลิงเฟดดิเรชั่นในปี 1985 จัดในวันที่ 7 พฤศจิกายน ค.ศ. 1985 สถานที่จัดคือ Rosemont Horizon ,Rosemont, Illinois

ผลการปล้ำ/แมทช์การปล้ำ
No.แมทช์การปล้ำกำหนดการปล้ำเวลา1Adrian Adonis (พร้อมด้วย Jimmy Hart) ชนะ Corporal Kirchner แมทช์การปล้ำทัวร์นาเม้นต์รอบแรก03:222The Dynamite Kid ชนะ Nikolai Volkoff00:093Randy Savage (พร้อมด้วย Miss Elizabeth) ชนะ Ivan Putski02:474Ricky Steamboat ชนะ Davey Boy Smith02:535The Junkyard Dog ชนะ The Iron Sheik03:276Moondog Spot ชนะ Terry Funk (พร้อมด้วย Jimmy Hart) โดยการเคาต์เอาน์00:277Tito Santana ชนะ The Magnificent Muraco (พร้อมด้วย Mr. Fuji)04:168Paul Orndorff ชนะ Bob Orton โดยการทำฟาล์ว06:279The Dynamite Kid ชนะ Adrian Adonis (พร้อมด้วย Jimmy Hart) แมทช์การปล้ำทัวร์นาเม้นต์รอบที่ 206:0010Randy Savage (พร้อมด้วย Miss Elizabeth) ชนะ Ricky Steamboat04:0011The Junkyard Dog ชนะ Moondog Spot00:4512Tito Santana fought Paul Orndorff to a double count-out08:0013Hulk Hogan (c) ชนะ Roddy Piper โดยการทำฟาล์วแมทช์การปล้ำเดี่ยว เพื่อชิงแชมป์WWF Championship07:0014Randy Savage (พร้อมด้วย Miss Elizabeth) ชนะ The Dynamite Kidแมทช์การปล้ำทัวร์นาเม้นต์รอบรองชนะเลิศ05:0015The Junkyard Dog ชนะ Randy Savage (พร้อมด้วย Miss Elizabeth) โดยการเคาต์เอาน์แมทช์การปล้ำทัวร์นาเม้นต์รอบชิงชนะเลิศ09:00
# พรรคสังคมนิยมพม่า
พรรคสังคมนิยมพม่า (Burma Socialist Party) หรือพรรคเสรีชน (สังคมนิยม) (People's Freedom (Socialist) Party) เป็นพรรคการเมืองในพม่า และเป็นพรรคการเมืองที่โดดเด่นในการเมืองพม่าหลัง พ.ศ. 2491 และเป็นพรรคการเมืองหลักในสันนิบาตเสรีชนต่อต้านฟาสซิสต์Win, Kyaw Zaw. A history of the Burma Socialist Party (1930-1964)  พรรคนี้ก่อตั้งเมื่อเดือนกันยายน พ.ศ. 2488 โดยสืบเนื่องมาจากพรรคประชาชนปฏิวัติ พรรคนี้ได้ต่อต้านบทบาทของพรรคคอมมิวนิสต์แห่งพม่าที่เคยโดดเด่นในสันนิบาตมาก่อนหน้านี้ แกนนำหลักของพรรคสังคมนิยมคือ บะส่วย จอเย่ง และคนอื่นๆ อีก 5 คนRose, Saul. Socialism in Southern Asia. London: Oxford University Press, 1959. p. 106

เมื่อทะขิ่นเมียะมาถึงย่างกุ้งใน พ.ศ. 2488 เขาได้เป็นหัวหน้าพรรค บะส่วยเป็นเลขาธิการทั่วไป ส่วนจอเย่งเป็นผู้ช่วยเลขาธิการ  พรรคนี้ได้จัดตั้งสภาสหภาพการค้าแห่งพม่า ในเดือนพฤศจิกายน พ.ศ. 2488 เพื่อต่อต้านสภาสหภาพแห่งการค้าของพม่าที่งหมดที่จัดตั้งโดยพรรคคอมมิวนิสต์  ต่อมาใน พ.ศ. 2490 ทะขิ่นเมียะถูกฆาตกรรมพร้อมอองซาน โกโกคยี ขึ้นเป็นหัวหน้าพรรคคนใหม่ในเดือนกรกฎาคม พ.ศ. 2490 แต่เขาถูกขอร้องให้ลาออกในปีถัดมา โกโกคยีจึงลาออกจากพรรคและเข้าร่วมกับการต่อสู้ใต้ดิน หลังจากนั้น ตำแหน่งหัวหน้าพรรคถูกยกเลิกไป บะส่วยกับจอเย่งเป็นผู้นำพรรคแทนRose, Saul. Socialism in Southern Asia. London: Oxford University Press, 1959. p. 113

ใน พ.ศ. 2491 พรรคเปลี่ยนชื่อใหม่เป็นพรรคสังคมนิยมพม่า ต่อมา ใน พ.ศ. 2492 เปลี่ยนชื่อเป็นสหภาพสังคมนิยม แต่ในปีต่อมาก็กลับไปใช้ชื่อเดิมอีก พรรคได้ออกวารสารชื่อวารสารแนวร่วมสังคมนิยมรายสัปดาห์ (The Socialist Front Weekly Journal) ในเดือนธันวาคม พ.ศ. 2493 เกิดความแตกแยกภายในพรรค กลุ่มฝ่ายซ้ายแยกออกไปตั้งพรรคกรรมกรพม่า โดยสมาชิกของพรรคลดลงไปมากจาก 2,000 คน เหลือประมาณ 200 คน พรรคนี้สลายตัวไปใน พ.ศ. 2507
อ้างอิง
# ภาษาคูมี อวา
ภาษาคูมี อวา (Khumi Awa language) มีผู้พูดในพม่าทั้งสิ้น 60,000 คน (พ.ศ. 2549) ในบริเวณรัฐยะไข่ตอนบน ทิวเขายะไข่และตามแนวชายฝั่ง และในรัฐชีน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน เรียงประโยคแบบประธาน-กรรม-กริยา มีการแปลไบเบิลเป็นภาษานี้ใน พ.ศ. 2482
 อ้างอิง 
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

 คูมี อวา
# ภาษามลายูลูกผสมมะละกา
ภาษามลายูลูกผสมมะละกา  มีผู้พูดประมาณ 300 คนในมะละกา ในทางประวัติศาสตร์มีความเกี่ยวข้องกับภาษามลายูลูกผสมศรีลังกา เริ่มพูดตั้งแต่พุทธศตวรรษที่ 21 โดยลูกหลานของพ่อค้าชาวทมิฬที่แต่งงานกับชนกลุ่มอื่น ๆ ผู้พูดภาษานี้เรียกว่า “จิตตี”
 อ้างอิง 
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
# ภาษาบวลคาว
ภาษาบวลคาว (Bualkhaw language) มีผู้พูดในพม่าทั้งสิ้น 2,500 คน ในเมืองพะล่านและทางตอนเหนือของพะล่านในรัฐชีน มีความใกล้เคียงกับภาษาพะล่าน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน
 อ้างอิง 
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

 บวลคาว
# พรรคคอมมิวนิสต์อันนัม
พรรคคอมมิวนิสต์อันนัม  เป็นพรรคการเมืองในเวียดนามที่ก่อตั้งขึ้นเมื่อเดือนสิงหาคม พ.ศ. 2472 และสลายตัวไปในเดือนกุมภาพันธ์ พ.ศ. 2473 ก่อตั้งโดยผู้นำสันนิบาตเยาวชนคอมมิวนิสต์ สันนิบาตนี้ก่อตั้งโดยโฮจิมินห์template ซึ่งเป็นสาขาของสันนิบาตเยาวชนปฏิวัติที่มีฐานที่มั่นที่กว่างโจว ทางตอนใต้ของจีน การประชุมครั้งแรกเกิดขึ้นในฮ่องกงเมื่อเดือนพฤษภาคม พ.ศ. 2472 เจิ่น วัน กุง ผู้นำสันนิบาตในตังเกี๋ยได้ประท้วงและออกจากที่ประชุม กุงเดินทางกลับมายังเวียดนามและจัดตั้งพรรคคอมมิวนิสต์อินโดจีนเมื่อ 17 มิถุนายน ส่วนผู้นำคนอื่น ๆ ได้ตัดสินใจไม่เข้าร่วมกับกุงและในเดือนสิงหาคมได้จัดตั้งพรรคคอมมิวนิสต์อันนัมขึ้นมา โดยผู้นำพรรคได้แก่ เล ห่ง เซิน, โห่ ตุ่ง เหมิ่ว และเล กวาง ดัตDuiker, William J., Ho Chi Minh, p. 159.  

เมื่อ 27 ตุลาคม พ.ศ. 2472 โคมินเทิร์นได้แสดงความวิตกกังวลเกี่ยวกับพรรคคอมมิวนิสต์ในเวียดนามทั้งสองพรรคและต้องการให้รวมตัวกัน พรรคทั้งสองจึงรวมเข้าด้วยกันในการประชุมที่เกาลูนเมื่อเดือนกุมภาพันธ์ พ.ศ. 2472  เกิดเป็นพรรคคอมมิวนิสต์เวียดนาม ในครั้งนั้น โฮจิมินห์เป็นตัวแทนโคมินเทิร์นในการประชุม หลังจากนั้น พรรคคอมมิวนิสต์อันนัมจึงสลายตัวไป
# 31 กุมภาพันธ์
31 กุมภาพันธ์ คือวันที่จินตนาการขึ้นมา สูตรนี้อาจจะใช้ในซอฟต์แวร์เช่น Microsoft Excel เพื่อหมายถึงวันสุดท้ายของเดือนกุมภาพันธ์เป็นวิธีการที่ช่วยให้ความจริงที่ว่าความยาวของมันจะแตกต่างกันเมื่อปีอธิกสุรทิน นอกจากนี้ยังสามารถนำมาใช้เป็นคำที่ใช้เรียกครึ่งวันเกิดของคนที่เกิดเมื่อวันที่ 29 30 และ 31 สิงหาคม อย่างไรก็ตามการใช้วันที่ 31 กุมภาพันธ์อาจจะเกิดจากการพิมพ์ผิดหรือบันทึกข้อมูลผิดก็ได้และไม่ได้จินตนาการขึ้นมาแต่อย่างใด 

0 มีนาคม บางครั้งก็ใช้โดยนักดาราศาสตร์เป็นคำพ้องสำหรับวันสุดท้ายของเดือนกุมภาพันธ์
# Heterometrus laoticus
Heterometrus laoticus  เป็นแมงป่องช้างชนิดหนึ่ง จัดเป็นแมงป่องขนาดใหญ่ และเป็นแมงป่องชนิดหนึ่งที่มีขนาดใหญ่ที่สุดในโลกอีกด้วย

ขนาดโตเต็มที่ประมาณ 6–8 เซนติเมตร ไม่รวมหาง ลำตัวสีดำเป็นเงามันเลื่อม ภาษาอีสานจึงเรียกว่า "" เป็นแมงป่องขนาดใหญ่ที่พบอาศัยในภูมิภาคเอเชียตะวันออกเฉียงใต้ โดยเฉพาะภูมิภาคอินโดจีน เช่น ลาว, เวียดนาม, ไทย พบกระจายอยู่ทั่วประเทศไทย โดยเฉพาะพบมากในภาคเหนือและอีสาน

ผิวบริเวณส่วนหัวของแมงป่องช้างชนิดนี้จะเรียบและมีส่วนหัวที่กว้างกว่าชนิดอื่น นิยมเลี้ยงกันเป็นสัตว์เลี้ยงสำหรับผู้ที่นิยมเลี้ยงสัตว์แปลก ๆ รวมทั้งเลี้ยงไว้เพื่อการเศรษฐกิจสำหรับบริโภค หรือแสดงโชว์ต่าง ๆ ได้อีกด้วย
# สกุลเต่าร้าง
สกุลเต่าร้าง หรือ สกุลเต่ารั้ง  เป็นสกุลของปาล์มที่อยู่ในสกุล Caryota มีลักษณะพิเศษที่สังเกตได้ชัดคือดอกอยู่รวมกันเป็นช่อใหญ่ยาวย้อยลงมา และใบคู่สุดท้ายที่ปลายก้านมีลักษณะคล้ายหางปลา  มักขึ้นในป่าทึบหรือตามสวนยางที่ร่มครึ้ม สามารถขึ้นได้ดีในที่ร่ม บางชนิดมีลำตัวที่สูงได้ถึง 8-12 เมตร ออกลูกเป็นทลาย พืชในสกุลเต่าร้างเป็นพืชพื้นเมืองของทวีปเอเชีย ทางแถบเอเชียแปซิฟิก ปัจจุบันมีการนำเข้าไปปลูกในสหรัฐอเมริกา แถบรัฐฟลอริดาเต่าร้าง จากราชบัณฑิตยสถานแห่งประเทศไทยUSDA Plants ProfilePalm Guide

ประโยชน์ คือ ใช้ยอดอ่อนทำแกง, รากใช้ทำยา,  น้ำหวานจากงวงใช้ทำน้ำตาล และยังปลูกกันเป็นไม้ประดับ

การจำแนก
สกุลเต่าร้างจำแนกออกเป็นได้ทั้งหมด 13 ชนิด เช่น

Caryota cumingii (เต่าร้างฟิลิปปินส์) 
Caryota gigas 
Caryota maxima‎ (เขืองหลวง)
Caryota mitis (เต่าร้างแดง)
Caryota obtusa (เต่าร้างยักษ์น่าน)
Caryota ochlandra
Caryota rumphiana (เต่าร้างยักษ์)
Caryota urens (เต่าร้าง)
Caryota zebrina
# ทาทา อินดิโก
ทาทา อินดิโก  เป็นรถยนต์นั่งขนาดเล็กมาก (Subcompact Car) รุ่นแรกของทาทา มอเตอร์ส ผู้ผลิตรถยนต์จากอินเดีย เริ่มผลิตเมื่อปี พ.ศ. 2545 มีตัวถัง 2 แบบคือซีดาน 4 ประตู และสเตชันวากอน 4 ประตู เป็นรถที่ใช้ชิ้นส่วนร่วมกับทาทา อินดิกา  รถ Subcompact Hatchback ของทาทา มอเตอร์ส ทาทา อินดิโก มีวิวัฒนาการตามช่วงเวลาได้ 2 Generation (รุ่น) ดังนี้

 รุ่นที่ 1 (พ.ศ. 2545-ปัจจุบัน) 
250px|thumbnail|left|ทาทา อินดิโก รุ่นที่ 1
ทาทา อินดิโก รุ่นที่ 1 เริ่มผลิตเมื่อปี พ.ศ. 2545 จนถึงปัจจุบัน ถือเป็นครั้งแรกที่ทาทา มอเตอร์สผลิตรถในรูปแบบ Sedan 4 ประตูออกมา และมีการผลิตตัวถังสเตชันวากอน 4 ประตูด้วย เครื่องยนต์มีทั้งเบนซินและดีเซล โดยเครื่องยนต์เบนซินจะเป็นเครื่องยนต์ 1.4 ลิตร และเครื่องยนต์ดีเซล 1.4 ลิตร ทั้งแบบเทอร์โบดีเซล อินเตอร์คูลเลอร์เทอร์โบดีเซล และดีคอร์ คอมมอนเรล ระบบเกียร์เป็นเกียร์ธรรมดา 5 สปีด โดยไม่มีเกียร์อัตโนมัติให้เลือก อินดิโกจะมีรุ่นย่อยต่างๆ เช่น Indigo Sedan เป็นอินดิโกแบบซีดาน Indigo Marina เป็นรุ่นสเตชันวากอน Indigo XL เป็นรุ่นฐานล้อยาว และ Indigo CS เป็นรุ่นที่มีความยาวไม่เกิน 4 เมตร เพื่อให้ได้เสียภาษีสรรพสามิตที่ถูกกว่า เนื่องจากในอินเดีย หากรถรุ่นใดยาวไม่เกิน 4 เมตร ก็จะเสียภาษีถูกกว่ารถทั่วไป และเป็นซีดานที่สั้นที่สุดในโลก

 รุ่นที่ 2 (พ.ศ. 2552-ปัจจุบัน) 
250px|thumbnail|right|ทาทา อินดิโก รุ่นที่ 2
ทาทา อินดิโก รุ่นที่ 2 เริ่มผลิตเมื่อปี พ.ศ. 2552 ใช้ชื่อว่า Indigo Manza เนื่องจากทาทา มอเตอร์สยังขายอินดิโกรุ่นเดิมอยู่ รุ่นนี้มีเฉพาะตัวถังซีดาน 4 ประตู เครื่องยนต์เป็นเครื่องยนต์เบนซิน 1.4 ลิตร และเครื่องยนต์ดีเซล 1.3 ลิตร ระบบเกียร์เป็นเกียร์ธรรมดา 5 สปีด โดยยังไม่มีเกียร์อัตโนมัติให้เลือกแต่อย่างใด และใช้ชิ้นส่วนร่วมกับทาทา อินดิกา  เช่นเดิม ออกแบบโดยทาทา มอเตอร์สเอง โดยมีรถต้นแบบที่นำมาใช้ในการออกแบบในชื่อ Tata Elegante

อินดิโก
# 0 มกราคม
0 มกราคม เป็นชื่ออีกชื่อหนึ่งของวันที่ 31 ธันวาคม

ในปฏิทินดาราศาสตร์
 0 มกราคม หมายถึง วันก่อนวันที่ 1 มกราคม ในปฏิทินดาราศาสตร์ เป็นการนำมาใช้ในปฏิทินดาราศาสตร์เพื่อหลีกเลี่ยงการกล่าวถึงปีก่อนหน้า แม้ว่ามันจะเป็นวันเดียวกับวันที่ 31 ธันวาคม ของปีก่อนหน้าก็ตาม

ในทางเทคโนโลยี
 ใน ไมโครซอฟท์ เอ็กเซล วันที่ 0 ในการจัดรูปแบบวันที่ 1900 หมายถึง 0 มกราคม 1900
# หินแห่งสโคน
หินแห่งสโคน  หรือเรียกได้อีกอย่างหนึ่งว่า หินแห่งชะตา (Stone of Destiny) และมักเรียกกันในประเทศอังกฤษว่า "หินราชาภิเษก" ซึ่งเป็นหินทรายสีแดงทรงสี่เหลี่ยมผืนผ้าซึ่งใช้ในพิธีบรมราชาภิเษกของพระมหากษัตริย์แห่งสก็อตแลนด์มาเป็นเวลานับร้อยๆปี และในภายหลังรวมถึงพระมหากษัตริย์แห่งอังกฤษ บริเตนใหญ่ และสหราชอาณาจักรด้วย ตามประวัติศาสตร์แล้ว หินแห่งสโคนถูกเก็บรักษาไว้ที่แอบบีย์สโคน (Scone Abbey) ในเมืองสโคน ใกล้ๆกับเมืองเพิร์ธ ในประเทศสก็อตแลนด์

หินแห่งสโคนมีขนาดประมาณ  x  x  และมีน้ำหนักประมาณ  ด้านบนของหินจะมีห่วงเหล็กซึ่งใช้สำหรับการเคลื่อนย้ายได้สะดวก ซึ่งหินแห่งสโคนได้ถูกใช้งานครั้งล่าสุดในปีค.ศ. 2023 ในพระราชพิธีราชาภิเษกของสมเด็จพระเจ้าชาลส์ที่ 3 แห่งสหราชอาณาจักร

บรรณานุกรม

 No Stone Unturned: The Story of the Stone of Destiny, Ian R. Hamilton, Victor Gollancz and also Funk and Wagnalls, 1952, 1953, hardcover, 191 pages, An account of the return of the stone to Scotland in 1950 (older, but more available, look on ABE)
 Taking of the Stone of Destiny, Ian R. Hamilton, Seven Hills Book Distributors, 1992, hardcover, ISBN 0-948403-24-1 (modern reprint,)
 Martin-Gil F.J., Martin-Ramos P. and Martin-Gil J. "Is Scotland's Coronation Stone a Measurement Standard from the Middle Bronze Age?". Anistoriton, issue P024 of 14 December 2002.
 The Stone of Destiny: Symbol of Nationhood by David Breeze, Chief Inspector of Ancient Monuments, and Graeme Munro, Chief Executive, Historic Scotland; Published by Historic Scotland 1997: ISBN 1-900168-44-8
# แมกซ์ มาร์ติน
คาร์ล มาร์ติน แซนด์เบิร์ก (Karl Martin Sandberg) หรือ แมกซ์ มาร์ติน (Max Martin) เกิดวันที่ 26 กุมภาพันธ์ ค.ศ. 1971 เป็นโปรดิวเซอร์เพลงและนักแต่งเพลงชาวสวีเดน เป็นที่รู้จักในช่วงกลางคริสต์ทศวรรษ 1990 หลังจากมีผลงานเพลงฮิตกับศิลปินอย่าง เอซออฟเบส, แบ็กสตรีตบอยส์, บริตนีย์ สเปียส์, เอ็นซิงก์ , เทย์เลอร์ สวิฟต์ และโรบิน เช่นเพลง "Quit Playing Games (With My Heart)", "Everybody (Backstreet's Back)", "I Want It That Way", "...Baby One More Time", "Oops!... I Did It Again" และ "It's My Life"

ในช่วงปลายคริสต์ทศวรรษ 1990 และต้นคริสต์ทศวรรษ 2000 มาร์ตินมีผลงานเด่นคือแนวเพลงป็อปที่เต้นรำได้ มีการใช้คีย์บอร์ด ผสมรวมกับดนตรีอื่น ๆ เช่นฟังก์ เฮฟวีเมทัล และยูโรป็อป อย่างไรก็ตามเพลงฮิตของเคลลี คลาร์กสัน ในปี 2004/2005 อย่างเพลง "Since U Been Gone" และ "Behind These Hazel Eyes" เขาได้ทำแนวเพลงที่หนักขึ้น โดยเน้นไปที่ดนตรีร็อก
# แว่วกริ่งกังสดาล
แว่วกริ่งกังสดาล  เป็นการ์ตูนไทยที่ได้รับรางวัลชนะเลิศรางวัลการ์ตูนนานาชาติ (International Manga Award) ครั้งที่ 6  ซึ่งสร้างสรรค์โดยโกสินทร์ จีนสีคง

 เนื้อเรื่องย่อ 
ขุนทอง อาศัยอยู่กับแม่แค่ 2 คน แต่แม่ของเขาไปแต่งงานใหม่กับมหาเศรษฐีที่ดูไบและขายบ้านทิ้ง เขาจึงต้องไปอยู่กับพ่อที่เป็นครูสอนดนตรีไทยที่เกาะระฆัง เนื่องจากเขาเป็นมือกลองวงร๊อก ไม่มีความถนัดในดนตรีไทย แต่การได้ไปอาศัยอยู่วงดนตรีไทยทำให้เขาได้เข้าไปหัดเล่นระนาดเอกในเวลาต่อมาแว่วกริ่งกังสดาล เล่ม 1

 ตัวละครหลัก 
 ขุนทอง กังสดาล - ตัวเอกของเรื่อง
 ขุนเงิน กังสดาล - พ่อของขุนทอง
 เรไร กังสดาล - ภรรยาคนที่สองของครูขุนเงิน
 จ้อน นอนเล่น - มือฆ้องวงของวงดนตรีไทยบ้านกังสดาล
 หนูพลอย - มือฉิ่งของวงดนตรีไทยบ้านกังสดาล
 เพชร - ลิงเผือก คู่หูของหนูพลอย
 หนึ่ง - มือซอสามสายของวงดนตรีไทยบ้านกังสดาล
 สอง - มือซอด้วงของวงดนตรีไทยบ้านกังสดาล
 สาม - มือซออู้ของวงดนตรีไทยบ้านกังสดาล
 ท้วม - มือโทนรำมะนา
 แทน - มือขลุ่ย

 รางวัล 
 1 กุมภาพันธ์ พ.ศ. 2556 - รางวัลเหรียญทอง รางวัลการ์ตูนนานาชาติ ครั้งที่ 6
# นันทวุฒิ บุญรับทรัพย์
นันทวุฒิ บุญรับทรัพย์ (เกิด 4 ตุลาคม พ.ศ. 2536) ชื่อเล่น วุฒิ เป็นนักแสดงชาวไทย เข้าวงการบันเทิงจากการได้เล่นภาพยนตร์เรื่อง 5 หัวใจฮีโร่เปิดประวัติ นันทวุฒิ บุญรับทรัพย์ ในปี พ.ศ. 2552 เป็นเรื่องแรก ในขณะนั้นอายุเพียง 15 ปี โดยได้รับคัดเลือกจาก พันนา ฤทธิไกร จากนั้นจึงฝึกซ้อมก่อนถ่ายทำเป็นเวลา 4 ปี และกลับมาเล่นภาพยนตร์อีกครั้งในปี พ.ศ. 2557 หลังจากที่ซุ่มฝึกซ้อมการแสดงและสตันท์แมน - ศิลปะการต่อสู้ อีก 5 ปี 

นันทวุฒิเข้าพิธีสมรสกับนักแสดงสาว อภิญญา สกุลเจริญสุข เมื่อวันที่ 4 กรกฎาคม 2562  

 ผลงาน 
 ภาพยนตร์ 
 ปี เรื่อง บทบาท หมายเหตุ2552 5 หัวใจฮีโร่  วุฒิ 2557 เร็วทะลุเร็ว  ธาร2560 ทองดีฟันขาว คุณเชิด 2561 ขุนพันธ์ 2  อัศวิน 

ละครโทรทัศน์ 
ปี พ.ศ.เรื่องสถานีโทรทัศน์บทบาท2560 สงครามเพลงช่อง 3 เอสดีคมสันต์2561 อังกอร์ช่อง 3 เอชดีไอ้ทับ2565 ระเริงชล  เวทย์2567High School Frenemy มิตรภาพคราบศัตรูGMM 25เจ๋ง
# แอวก์
แอวก์  เป็นเมืองเล็ก ๆ ทางตะวันออกเฉียงเหนือของประเทศโปแลนด์ มีประชากร 61,156 คน (ค.ศ. 2010) ตั้งอยู่บนฝั่งทะเลสาบแอวก์ที่เกิดจากธารน้ำแข็ง รอบล้อมไปด้วยป่าไม้ เป็นแหล่งในการล่าสัตว์
# รัฐอาร์เกา
รัฐอาร์เกา  เป็นหนึ่งในรัฐที่อยู่ทางตอนเหนือของประเทศสวิตเซอร์แลนด์ ตั้งอยู่ทางตอนใต้ของแม่น้ำอาเร จึงเป็นที่มาของชื่อรัฐที่เรียกว่า Aar-gau ที่หมายถึง เขตอาเร เป็นหนึ่งในรัฐที่มีความหนาแน่นประชากรมากที่สุดของสวิตเซอร์แลนด์ มีเมืองหลวงคืออาเรา
# ปลอเยชต์
ปลอเยชต์  เป็นเมืองหลักของเทศมณฑลปราฮอวา ประเทศโรมาเนีย ตั้งอยู่ห่างจากบูคาเรสต์ไปทางเหนือราว 56 กิโลเมตร จากการสำรวจประชากรใน ค.ศ. 2011 เมืองมีประชากร 201,226 คน เป็นเมืองที่มีประชากรมากเป็นอันดับ 9 ของประเทศโรมาเนีย
# มันซี (รัฐอินดีแอนา)
มันซี  เป็นเมืองในเดลาแวร์เคาน์ตี รัฐอินดีแอนา สหรัฐอเมริกา เป็นสถานที่ตั้งของมหาวิทยาลัยบอลสเตตและบอลคอร์โปเรชัน และเป็นที่กำเนิดของการ์ตูน การ์ฟิลด์ เทศบาลเมืองมีประชากร 118,769 คน ขณะที่เมืองมีประชากร 70,085 คน จากการสำรวจประชากรในปี ค.ศ. 2010